S-2993/2023

1.

Mál þetta, sem dómtekið var 23. maí 2023, er höfðað með ákæru, útgefinni af héraðssaksóknara 5. maí 2023, á hendur D-x-x N-x-x S-x-x, kt. [...], [...],„ fyrir eftirtalin brot framin árið 2023:

1. Stórfellt fíkniefnalagabrot og brot gegn lögum um bann við tilteknum frammistöðubætandi efnum og lyfjum, með því að hafa föstudaginn 10. febrúar, í bílskúr að [...], haft í vörslum sínum í sölu- og dreifingarskyni samtals 2.719,77 gaf amfetamíni, 692 stykki af vefaukandi steralyfjum og 225 ml af vefaukandi steralyfjum.

Telst brot þetta varða við 173. gr. a almennra hegningarlaga nr. 19/1940 og 1. mgr. 2. gr., sbr. 1. mgr. 4. gr. laga um bann við tilteknum frammistöðubætandi efnum og lyfjum nr. 84/2018.

2. Þjófnað, með því að hafa laugardaginn 4. febrúar, í félagi við þekktan aðila, brotist inn í íbúð [...]við [...], og stolið þaðan Rolex armbandsúri að verðmæti 1.191.300 kr., Breitling armbandsúri, Louis Vuitton tösku, Louis Vuitton snyrtitösku og Louis Vuitton belti að óþekktu verðmæti, sem lögregla fann og lagði hald á á heimili ákærða D-kk-ef við leit þann 10. febrúar.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 2.719,77 gaf amfetamíni, 692 stykki af vefaukandi steralyfjum og 225 ml af vefaukandi steralyfjum, með vísan til 6. mgr. 5. gr. laga um ávana- og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 4. mgr. 4. gr. laga nr. 84/2018 um bann við tilteknum frammistöðubætandi efnum og lyfjum. Þá er krafist upptöku á rauðum bensínbrúsa, tveimur 10 kg plastfötum, 2 málningarfötum, sbr. munaskrá nr. [...], Motorola farsíma og Samsung farsíma, sbr. munaskrá nr. [...], 5 umbúðir af afjónuðu vatni, 2 umbúðum af stíflueyði, glærri skál, 2 vogum, blárri múr hræru, vasahníf og pappakassa, sbr. munaskrá nr. [...], allt með vísan til 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 og samkvæmt 1. og 3. tl. 1. mgr. 69. gr. a. almennra hegningarlaga nr. 19/1940, sbr. 2. gr. laga nr. 149/2009. Einnig er krafist upptöku á 500.000 kr., með vísan til 1. mgr. 69. gr. b. almennra hegningarlaga nr. 19/1940.“

2.

Ákærði krefst vægustu refsingar sem lög leyfa og að gæsluvarðhaldsvist hans frá 10. febrúar 2023 dragist frá dæmdri refsingu. Þá er gerð krafa um greiðslu þóknunar vegna verjandastarfa úr ríkissjóði.

3.

Samkvæmt 1. mgr. 164. gr. laga nr. 88/2008 tekur dómari mál þegar til dóms játi ákærði skýlaust alla þá háttsemi sem honum er gefin að sök og dómari telur ekki ástæðu til að draga í efa að játningin sé sannleikanum samkvæm nema annar hvor aðila krefjist þess að fram fari aðalmeðferð í því samkvæmt 166. gr. sömu laga.

4.

Ákærði játaði skýlaust fyrir dómi alla þá háttsemi sem honum er gefin að sök samkvæmt ákæru. Hann játaði hluta þeirrar háttsemi við rannsókn málsins en ýmist neitaði sök eða neitaði að tjá sig hvað aðrar sakargiftir varðaði. T il þess er hins vegar að líta, að þau efni sem um ræðir í ákærulið 1 fundust við húsleitir á dvalarstaðákærðaogvar hann handtekinn þar fyrir utan. Ákæruliður 2 byggist meðal annars á samtölum ákærða við annan mann, sem tekin voru upp á vegum lögreglu, þar sem þeir ræddu meðal annars um innbrot í þá íbúð sem í þessum ákærulið greinir. Þá hafði lögregla eftirlit með ferðum þeirra og þeir munir sem um ræðir í þessum ákærulið fundust á heimili ákærða. Er samkvæmt þessu ekki ástæða til að draga í efa að játning ákærða fyrir dómi sé sannleikanum samkvæm.

5.

Að framangreindu virtu var farið með mál þetta samkvæmt 1. mgr. 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Gerði hvorugur aðila athugasemdir við það.

6.

Ákærði hefur skýlaust játað brot sín. Sannað er með játningu ákærða fyrir dómi og öðrum gögnum málsins að hanner sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

7.

Ákærði telur sig hafa þurft að sæta misrétti á grundvelli þjóðernis vegna gæslu-varðhaldsvistar sinnar frá 11. febrúar 2023, sem brjóti í bága við 1. m gr. 65. g r. stjórnarskrárinnarnr. 33/1944, með síðari breytingum. Telur ákærði að misréttið hafi falist í því að honum hafi verið gert að sæta gæslu varðhaldi á meðan íslenskir sak-borningar í sambærilegum málum hafi ekki þurft að sæta gæsluvarðhaldi. Líta beri til þess við ákvörðun refsingar í málinu. Er ekki fallist á þessa málsástæðu ákærða.

8.

Ákærði hefur ekki áður hlotið refsingu hér á landi sem áhrif hefur við ákvörðun refsingar í máli þessu. Við ákvörðun refsingar er litið til þess og skýlausrar játningar ákærða fyrir dómi. Hann kvaðst fyrir dómi iðrast háttsemi sinnar og baðst afsökunar á henni. Hann hafi verið í vandræðum er brotin voru framin vegna erfiðleika sem hann hafi þá verið að ganga í gegnum, meðal annars vegna [...]. Ákærði kvaðst jafnframt skammast sín fyrir háttsemi sína.

9.

Ákærði hefur á hinn bóginn gengist við því að hafa haft í vörslum sínum, í sölu- og dreifingarskyni, mikið magn hættulegra fíkniefna, 2.719,77 gaf amfetamíni, auk vefaukandi steralyfja. Þá hefur ákærði gengist við því að hafa, í félagi við annan mann, brotist inn í íbúð og tekið þaðan verðmæta muni, sem síðar fundust á dvalarstað ákærða. Bera gögn málsins með sér að innbrotið hafi verið skipulagt fyrirfram og að þeir hafi brotist inn gagngert í þeim tilgangi að taka þaðan verðmæti.

Verður jafnframt litið til þess við ákvörðun refsingar í málinu.

10.

Með hliðsjón af framangreindu og með vísan til 1., 5., 6. og 7. töluliðar 1. mgr. 70. gr. og 77. gr. almennra hegningarlaga nr. 19/1940, og að auki 2. mgr. 70. gr. sömu laga varðandi brot samkvæmt ákærulið 2, þykir hæfileg refsing ákærða fyrir þau brot sem í ákæru greinir vera fangelsi í tvö ár og sex mánuði. Frá þeirri refsingu dregst gæsluvarðhaldsvist ákærða frá 11. febrúar 2023, sbr. 76. gr. almennra hegningarlaga.

11.

Fallist er á upptökukröfu ákæruvaldsins eins og hún er sett fram í ákæru, en ákærði hefur samþykkt hana. Ákærði sæti samkvæmt því upptöku á 2.719,77 gaf amfetamíni, 692 stykkjum af vefaukandi steralyfjum og 225 ml af vefaukandi steralyfjum, með vísan til 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðarnr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018 og 4. mgr. 4. gr. laga nr. 84/2018 um bann við tilteknum frammistöðubætandi efnum og lyfjum. Ákærði sæti jafnframt upptöku á rauðum bensínbrúsa, tveimur 10 kg plastfötum, 2 málningarfötum, Motorola- farsíma og Samsung- farsíma, 5 umbúðum af afjónuðu vatni, 2 umbúðum af stíflueyði, glærri skál, 2 vogum, blárri múr hræru, vasahníf og pappakassa, allt með vísan til 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 og samkvæmt 1. og 3. tölulið 1. mgr. 69. gr. a í almennum hegningar lögum, sbr. 2. gr. laga nr. 149/2009. Ákærði sæti enn fremur upptöku á 500.000 krónum, sem lögregla lagði hald á á dvalarstað ákærða 10. febrúar 2023, sbr.1. mgr. 69. gr. b í almennumh egningar lögum.

12.

Samkvæmt framangreindum málsúrslitum og með vísan til 1. m gr. 235. g r., sbr. 1. og 2. mgr. 38. gr. og 233. g r., laga nr. 88/2008 verður ákærða gert að greiða allan sakarkostnað málsins, þar með talda þóknun skipaðs verjanda síns, G-kk-ef E-kk-ef lögmanns, vegna vinnu á rannsóknarstigi málsins og fyrir dómi, sem ræðst af tímaskýrslu, 2.395.463 krónur, að meðtöldum virðisaukaskatti, auk ferðakostnaðar lögmannsins, 42.864 krónur, svo og annan sakarkostnað samkvæmt yfirliti ákæruvaldsins, dags. 5. maí 2023, 551.246 krónur.

13.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari.

14.

J-kk-nf R-kk-nf J-kk-nf héraðsdómari kveður upp dóm þennan.

DÓMSORÐ:

Ákærði, D-x-x N-x-x S-x-x, sæti fangelsi í tvö ár og sex mánuði. Til frádráttar refsingu kemur gæsluvarðhald hans frá 11. febrúar 2023.

Ákærði sæti upptöku á 2.719,77 gaf amfetamíni, 692 stykkjum af vefaukandi steralyfjum og 225 ml af vefaukandi steralyfjum. Ákærði sæti jafnframt upptöku á rauðum bensínbrúsa, tveimur 10 kg plastfötum, 2 málningarfötum, Motorola- farsíma og Samsung-farsíma, 5 umbúðum af afjónuðu vatni, 2 umbúðum af stíflueyði, glærri skál, 2 vogum, blárri múr hræru, vasahníf og pappakassa. Ákærði sæti enn fremur upptöku á 500.000 krónum, sem lögregla lagði hald á á dvalarstað ákærða 10. febrúar 2023.

Ákærði greiði málsvarnarþóknun skipaðs verjanda síns, G-kk-ef E-kk-ef lögmanns, 2.395.463 krónur að meðtöldum virðisaukaskatti, auk ferðakostnaðar lögmannsins, 42.864 krónur, svo og annan sakarkostnað málsins, 551.246 krónur.

J-kk-nf R-kk-nf J-kk-nf